kardosdrur/scandi-wiki huggingface dataset:
John Barber

John Barber (1734 i Nottinghamshire – 1801) var en engelsk opfinder som i 1791 fik patent på en dampturbine.

Barber blev født i Nottinghamshire, men flyttede til Warwickshire i 1760erne for at stå i spidsen for kulværksarbejdet ved Nuneaton. Mellem 1766 og 1792 ansøgte han om flere patenter, blandt andet på en dampturbine. Selv om hans opfindelse ikke fik praktisk betydning, var det derimod den første skildring af princippet, og man har sidenhen konstrueret en fungerende turbine efter Barbers skitser.

Referencer

Litteratur 
 

Opfindere fra Storbritannien
Ernst Cramer

Ernst Cramer (28. januar 1913 i Augsburg – 19. januar 2010 i Berlin) var en tysk journalist og bestyrelsesformand i Axel Springer Stiftelsen.

Cramer stammer fra en jødisk familie og hørte til grundlæggerne af Bund Deutsch-Jüdischer Jugend. I 1938 blev han arresteret, og tilbragte seks uger i koncentrationslejren Buchenwald, før han emigrerede til USA i 1939. Hans far Martin Cramer var med til at stifte Augsburger Literarische Gesellschaft.

Efter krigen vendte han tilbage til Tyskland, og var fra 1948 til 1954 stedfortrædende chefredaktør for Die Neue Zeitung. Fra 1954 arbejdede han for United Press, og i 1958 blev han ansat af Axel Springer-forlaget, bl.a. på ny som stedfortrædende chefredaktør, dennegang for Die Welt. Frem til Axel Springers død i 1985 blev Cramer regnet som hans nærmeste rådgiver og medarbejder. Fra 1981 til 1993 var Cramer udgiver af Welt am Sonntag. Han var bestyrelsesmedlem i forlaget fra 1983 til 1999, og fra 1981 bestyrelsesformand i Axel Springer Stiftelsen.

Journalister fra Tyskland
Personer fra Augsburg
Welt am Sonntag

Welt am Sonntag er en tysk ugeavis udgivet af Axel Springer AG. Avisen blev grundlagt den 1. august 1948 og har hovedkontor i Berlin. Der udsendes også lokale udgaver i Hamburg, München og Düsseldorf.

Avisen beskæftiger sig specielt med politik, sport, økonomi, finansstof, kultur, mode, rejsestof, teknik og boligmarkedet.

Se også 
 Die Welt

Eksterne henvisninger 
 Welt am Sonntag website
 RSS Feed

Aviser fra Tyskland
Etableret i 1948
Kronen Zeitung

Kronen Zeitung, i daglig tale omtalt som Krone, er Østrigs største avis med et dagligt oplag på mere end 800.000. Den blev grundlagt i år 1900 og præges af korte artikler skrevet i et enkelt sprog. Avisens hovedredaktion ligger i Wien.

Aviser fra Østrig
Etableret i 1900
Turun Palloseura

Turun Palloseura (eller blot TPS) er en fodboldklub hjemmehørende i den finske by Turku. Klubben har vundet det finske mesterskab otte gange, dog senest i 1975. I de senere sæsoner er den atter ved at nærme sig den absolutte top, med tredjepladser i 2007 og 2009. Klubbens største internationale præstation opnåede den i UEFA Cuppen i sæsonen 1987-88, hvor de vandt 1-0 over Inter Milano på San Siro. De tabte dog returkampen hjemme med 2-0 og røg ud. TPS spiller i den finske liga .

Titler 
 Finske mesterskaber (8): 1928, 1939, 1941, 1949, 1968, 1971, 1972 og 1975
 Finske pokalturnering (3): 1991, 1994 og 2010

Historiske slutplaceringer

Europæisk deltagelse

Noter 

Fodboldklubber i Finland
Etableret i 1922
Turku
Etaper i Vuelta a España 2010

Etaperne i Vuelta a España 2010 strækker sig over 21 etaper (med 2 hviledage) fra d. 28. august til og med d. 19. september.

Etaper

1. etape
28. august 2010 — Sevilla, 13 km (Holdtidskørsel)

{|
|Resultat af 1. etape

||
|Samlede stilling efter 1. etape

|}

2. etape29. august 2010 — Alcalá de Guadaíra til Marbella, 173,7 km3. etape30. august 2010 — Marbella til Málaga, 157,3 km4. etape31. august 2010 — Málaga til Jaén, 183,8 km5. etape1. september 2010 — Guadix til Lorca, 198,8 km6. etape2. september 2010 — Caravaca de la Cruz til Murcia, 151 km7. etape3. september 2010 — Murcia til Orihuela, 187,1 km8. etape4. september 2010 — Villena til Xorret del Catí, 190 km9. etape5. september 2010 — Calpe til Alcoy, 187,7 km10. etape7. september 2010 — Tarragona til Vilanova i la Geltrú, 175,7 km11. etape8. september 2010 — Vilanova i la Geltrú til Vallnord (Andorra), 208,4 km12. etape9. september 2010 — Andorra la Vella (Andorra) til Lleida, 172,5 km13. etape10 September 2010 — Rincón de Soto til Burgos, 196 km14. etape11. september 2010 — Burgos til Peña Cabarga, 178 km15. etape12. september 2010 — Solares til Lagos de Covadonga, 187,3 km16. etape13. september 2010 — Gijón til Alto de Cotobello, 181,4 km17. etape15. september 2010 — Peñafiel (Enkeltstart), 46 km18. etape16. september 2010 — Valladolid til Salamanca, 148,9 km19. etape17. september 2010 — Piedrahíta til Toledo, 231,2 km20. etape18. september 2010 — San Martín de Valdeiglesias til Bola del Mundo, 172,1 km21. etape19. september 2010 — San Sebastián de los Reyes til Madrid, 85 km'''

Cykelløb i 2010
Vuelta a España
Ryttere og hold i Giro d'Italia 2010

Liste over ryttere og hold i Giro d'Italia 2010

Noter

Se også 
 Giro d'Italia 2010

2010
Christopher Jacob Boström

Christopher Jacob Boström (født 1. januar 1797 i Piteå, død 22. marts 1866 i Uppsala) var en svensk filosof, farbror til Erik Gustaf Boström.

Boström blev student 1815, drog til Uppsala og måtte flere år ernære sig som huslærer på landet, hvorfor han først 1824 fik sin magisterkonferens. I 1827 blev han docent i filosofi, og 1842 opnåede han et ordinært professorat, fra hvilket han 1863 tog sin afsked.

Boströms filosofi kaldes "rationel idealisme"; han er påvirket af Platon, af den mystiske side ved Spinozas filosofi, af Leibniz og navnlig af den tyske romantik. Hans mål er det samme som Hegels: at give en fortolkning af tilværelsen ud fra "det Absolutte" (Gud) og ordne de forskellige filosofisk (og flere andre) videnskaber i et bestemt system sammen med teologien.

Men Boström er mere hegelsk end Hegel selv. Det var Hegels storhed, at han egentlig kom til at betragte "det Absolutte" som identisk med selve verdensudviklingen; Boström vil se det som en evig og uforanderlig personlighed uden for tid og rum, hvis tanker er de endelige ånder, der set under "evighedens synspunkt" befinder sig i en absolut (præstabileret) harmoni.

Boström har ikke skrevet mange filosofiske værker, men har dog øvet en meget stor indflydelse i Sverige og har en vigtig rolle i den svenske filosofis historie.

Bibliografi 
 De pantheismi ad religionem habitu dissertatio (1824)
 De nexu rerum cum deo ex ratione pantheismi positiones (1827)
 Dissertatio academica triplicem amphiboliam legislationis practicæ in philosophia morum observandum adumbrans (1827)
 De mente ac perceptione aphorismi (1839)
 Dissertatio de notionibus religionis, sapientiæ et virtutis ærumque inter se nexu (1841)
 Grundlinier till philosophiska statsläran, Allmännare delen (1859)
 Grundlinier til den filosofiska civilrätten (1872)

Kilder

Eksterne henvisninger 
 

Filosoffer fra Sverige
Ansatte ved Uppsala Universitet
Faglitterære forfattere fra Sverige
Svenskere i 1800-tallet
Salmonsens
Svensksprogede forfattere fra Sverige
Carl Fredrik Fredenheim

Carl Fredrik Fredenheim (7. april 1748 i Åbo – 6. november 1803 i Stockholm) var en svensk embedsmand og kunstkender, søn af ærkebiskop Carl Fredrik Mennander. 

Ansat i diplomatiet blev den kunstinteresserede, højtdannede mand af kong Gustaf III betroet særlig tjeneste for at tilvejebringe kunstsamlinger m.m. og foretog lange udenlandsrejser, især til Italien og Rom, hvor han 1788-89 deltog i undersøgelser angående Forum. 

Han hjembragte til kongen store samlinger: antikke marmorværker, mønter, medailler, historisk stof som afskrifter af pavebuller vedrørende Sverige, osv., og blev "intendent", bestyrer, bl.a. af de samlinger, der som "Kongens Museum" 1794 blev offentligt eje. Samme år udgav han en række afbildninger af antikke marmore.

Eksterne henvisninger 

Museumsfolk fra Sverige
Personer fra Turku
Finlandssvenskere
Personer i den gustavianske periode
Johan Leonard Höijer

Johan Leonard Höijer (1. februar 1815 i Stockholm – 11. juli 1884 sammesteds) var en svensk musiker og forfatter.

Efter at have gennemgået det kongelige musikalske akademi blev han 1842 ansat som organist, først ved den fransk-reformerte kirke og kort efter ved Katharina-kirken i Stockholm.

Han har komponeret pianostykker og sange samt udgivet en harmonilære. Som musikreferent og æstetisk medarbejder var han knyttet til flere stockholmske dagblade, ligesom han har udgivet enkelte belletristiske arbejder.

Hans hvedværk er et musikleksikon (1864), det første større svenske værk af denne art. Sammen med Richard Bergström besørgede han den nye udgave af Geijers og Afzelius "Svenska folkvisor" (1880).

Kilder 

 

Musikere fra Sverige
Personer fra Stockholm
Svenskere i 1800-tallet
Medlemmer af Kungliga Musikaliska Akademien
Salmonsens
Arles-sur-Tech

Arles-sur-Tech (på Catalansk: Arles de Tec) er en by og kommune i departementet Pyrénées-Orientales i Sydfrankrig.

Arles-sur-Tech er også hovedby i et kanton af samme navn.

Geografi 
Arles-sur-Tech ligger i Pyrenæerne i den snævre Tech-dal i landskabet Vallespir, som er en del af Roussillon (den franske del af Catalonien.

4 km mod nordøst længere nede af Tech ligger Amélie-les-Bains-Palalda. 19 km mod sydvest længere oppe af Tech ligger Prats-de-Mollo. Få km mod vest ligger landsbyerne Corsavy og Montferrer. Nærmeste større by er Perpignan (45 km).

Umiddelbart vest for byen ligger Gorges de la Fou, som er en 1700 m lang og meget snæver kløft op til 250 m dyb.

Historie 
De ældste tegn på mennesker i kommunen er stendyssen Caixa de Rotllan fra ca. 2500 fvt. De næste tegn stammer fra romerske villaer, som blev bygget tæt på de termiske bade i Amélie.

Arles nævnes første gang i 778 i forbindelse med opførelsen af et benediktiner-kloster. Klosteret fik en kort levetid, men i 820 grundlagdes et nyt kloster Sainte-Marie, som stadig findes i dag. Klosteret blev en magtfaktor i Vallespir og en by voksede op omkring det.

I 1235 gjorde byens befolkning oprør mod abbeden, som de mente misbrugte sin magt. Efter oprøret fik byens borgere flere rettigheder. I samme periode befæstedes byen. To tårne fra denne befæstning findes stadig.

Jernudvinding 
Allerede romerne begyndte at udvinde jern ved Arles-sur-Tech. I det 12. århundrede tog udvindingen for alvor fart og i de næste århundreder var udvinding og behandling af jern byens hovedaktivitet. I det 18. århundrede begyndte det at gå ned af bakke for endeligt at ophøre i starten af et 20. århundrede.

Borgmestre

Demografi

Udvikling i folketal

Kilder

Eksterne henvisninger 

 Turistside 

Byer i Pyrénées-Orientales
Per Adolf Geijer

Per Adolf Geijer (født 9. april 1841, død 16. april 1919) var en svensk romanist.

Geijer tog Doktorgraden 1864, blev Docent i Fr. og Ital. ved Uppsala Universitet 1872
og ordinær Prof. i romanske Sprog 1890; tog sin Afsked 1916.

Geijer har paa mange Maader virksomt fremmet det romanske Sprogstudium
i Sverige: han organiserede saaledes 1878 det romanske Seminarium i Uppsala og var i mange
Aar dets Forstander.

Desuden har han udgivet en Rk. mindre Afhandlinger vedr. særlig
syntaktiske og lydlige Forhold i Fransk; de vidner
alle om en fin kritisk Sans, en vaagen
Iagttagelsesevne og en mangesidig Lærdom.

Her anføres: Etudes sur les mémoires de Philippe de
Commines (1871). »Historisk öfverblick af
latinets qui och qualis, fortsatte som
relativpronomina i de romanska språken« (1897). »Om
Artiklen, dess ursprung och uppgift särskildt i
franskan och romanska språk« (1898). »Modus
conjunctivus sårskildt i franskan« (1901). Som
Tak og Hyldest udgav hans Elever paa hans
60-aarige Fødselsdag et Festskrift, kaldet:
»Uppsatser i Romansk Filologi, tillägnade Professor P. A. G.«.

Ansatte ved Uppsala Universitet
Filologer fra Sverige
Per Adolf
David N'Gog

David N'Gog (født 1. april 1989 i Gennevilliers, Hauts-de-Seine) er en fransk/camerounsk fodboldspiller, der spiller angriber for den skotske klub Ross County. Han startede sin karriere i Paris Saint-Germain og har derudover repræsenteret blandt andet Liverpool og Bolton.

Han er fætter til Panathinaikos og fransk landsholdsspiller Jean-Alain Boumsong.

Referencer

Eksterne henvisninger 

Fodboldspillere fra Frankrig
Fodboldspillere fra Cameroun
Fodboldspillere fra Paris Saint-Germain
Fodboldspillere fra Liverpool F.C.
Fodboldspillere fra Swansea City A.F.C.
Random House

Random House er et af verdens største forlag. Det blev grundlagt i 1927 og er siden 1998 ejet af den tyske mediekoncern Bertelsmann.

Eksterne henvisninger 

 Random House – Bringing you the best in fiction, nonfiction, and children's books.

Forlag fra USA
Etableret i 1927
Bertelsmann
Tourbillion

Tourbillion er en del af et automatisk urværk; det er den ring der hurtigt kører fra side til side og som får sekundviseren til at dreje rundt.
Tourbillion er mest udbredt, hvor ringen kører i én akse (1-dimensionelt), men er også lavet i både 2-aksers og 3-aksers udgaver (3-dimensionelt).

Teknologien er bl.a. set i urgiganten Breitlings urværker, og det ses til tider, at den fra side til side-roterende ring er integreret i urskiven, således at dens bevægelse er synlig.

Ordet "tourbillion" er fransk og betyder "hvirvelvind".

Historie og udvikling 
Abraham Louis Breguet (1747-1823) opfandt tourbillonen i 1795 for at eliminere ændringer i et lommeurs position (og den deraf følgende unøjagtighed). Patentet blev udstedt i Paris i 1801, og patentspecifikationen refererer til det som "Régulateur à Tourbillon".

Det er vigtigt at huske, at det var så besværligt at lave tourbillonen, at Breguet døde, før han nogensinde så den fungere ordentligt. Det var først mange år efter hans død, at den første tourbillon endelig blev leveret af Breguet-huset. Selvom mere komplekse mekanismer allerede kunne bearbejdes længe før tourbillonen kom frem, var ingen maskine eller mekanisk proces i stand til at bearbejde et tourbillonbur i stål og hærde det uden deformation. Den eneste måde at gøre det på var ved håndkraft. Det var først i slutningen af 1980'erne, da man fik styr på elektroerosion, at tourbillonen kunne bearbejdes.

Denne vanskelige udførelse gav de få urmagere, der var i stand til at færdiggøre en tourbillon, en vis anerkendelse af deres talent. Nogle eksperter har anslået, at der mellem 1801 og 1985 ikke blev produceret mere end 600 til 700 tourbilloner. Dette skøn omfatter ikke de industrielle tourbilloner, dvs. alle de tourbilloner, der blev bygget i massevis af amerikanerne fra 1880 og frem, og dem, der blev bygget i det franske og schweiziske Jura fra 1900 og frem. Blandt disse tourbilloner, der blev bygget i stort antal, varierede rotationshastighederne for de roterende dele - enten kun hæmningen eller hele værket - fra et minut til halvanden time. Alle disse industrielle tourbilloner med bure af messing eller nysølv beviser, at vanskeligheden ikke ligger i at rotere buret eller et værk, men i at fremstille et stålbur og hærde det uden deformation.

Litteratur 
 

Ure
Roterende maskiner

ru:Механические часы#Турбийон
Charlie Byrd

Charlie Byrd (16. september 1925 – 2. december 1999) var en amerikansk jazzguitarist og komponist.

Han studerede hos den kendte spanske guitarist Andrés Segovia og vendte senere tilbage til USA, hvor han blev populær i forskellige klubber. I 1962 indspillede han en plade sammen med Stan Getz (Jazz Samba), som de fik stor succes med, og siden da er det blevet til en lang række udgivelser.

Eksterne henvisninger 

 Classic Jazz Guitar 
 

Jazzguitarister fra USA
Jazzkomponister fra USA
Grand Prix Cycliste de Québec

Grand Prix Cycliste de Québec er et professionelt endagsløb i landevejscykling som bliver afholdt i Québec City, Quebec, Canada. Den første udgave bliver arrangeret 10. september 2010 og er det eneste World Tour-endagsløb i Nordamerika sammen med Grand Prix Cycliste de Montréal som arrangeres to dage senere.

Vindere

Eksterne henvisninger 

 Grand Prix Cycliste de Québecs officiel hjemmeside  

 
Etableret i 2010
Grand Prix Cycliste de Montréal

Grand Prix Cycliste de Montréal er et professionelt endagsløb i landevejscykling som bliver afholdt i Montreal, Quebec, Canada. Den første udgave bliver arrangeret 12. september 2010 og er det eneste UCI World Tour-endagsløb i Nordamerika sammen med Grand Prix Cycliste de Québec.

Vindere

Eksterne henvisninger 

 Officiel hjemmeside

 
Etableret i 2010
Norman Bates

Norman Bates (født 16. oktober 1932, død 21. december 2003) er en fiktiv karakter skabt af forfatteren Robert Bloch i romanen Psycho og medvirkende i filmene af samme navn.

Bates er løst baseret på seriemorderen Ed Gein. Både bogen og filmen beskriver, at Bates lider af alvorligt følelsesmæssigt misbrug som barn i hænderne på sin mor Norma, der prædiker for ham, at sex er ondt, og at kvinder (undtagen hende selv) er ludere. De to af dem bor alene sammen i en usund tilstand af følelsesmæssig afhængighed efter Bates fars død. Da Bates bliver en teenager, finder hans mor en kæreste, hvilket gør ham vanvittig jaloux. Bates myrder derefter begge med stryknin og bevarer sin mors lig. Bates udvikler personlighedsspaltning, indtræder i sin mors personlighed, undertrykker hendes død som en måde at undslippe skylden for at have myrdet hende. Han arver sin mors hus, hvor han holder hendes lig, og familiens motel i Fairvale, Californien.

På film er han portrætteret af Anthony Perkins (i Psycho (1960), Psycho II (1983), Psycho III (1986), Psycho IV (1990)), Vince Vaughn (i Psycho (1998)) og af Freddie Highmore (i Bates Motel (2013)
 

Litterære personer
Filmfigurer
Fiktive mordere
Fiktive personer fra USA
Armfødder

Armfødder eller brakiopoder (Brachiopoda) er en dyregruppe hvirvelløse dyr som lever i havet som bilateral-symmetriske dyr og som består af et todelt hus. Der er indtil videre kun fundet en enkelt art i danske farvande, Novocrania anomala. I Danmarks forhistorie var de langt mere udbredte og talrige og adskillige arter er kendt som fossiler.

I dag eksisterer der ca. 83 slægter med ca. 375 arter fra armfødder. De træffes både i varme og kolde have, overvejende på dybt vand.

De ligner i det ydre muslingerne (Bivalvia), men har i stedet for en venstre og højre skal en over og en under, hvorved bugsidens skal for det meste er større. De har dog intet slægtskab med muslinger. Underskallen er normalt mere hvælvet end overskallen; enkelte former som Crania sidder dog fastvoksede til underlaget, og skallen er da flad. Hos de fleste, Testicardines, er skallerne forbundne med et hængsel, bestående af tænder, der passer ind i fordybninger; den mindre gruppe, Ecardines, mangler hængslet. Skallerne er aldrig forbundne med et bånd som muslingernes, og modsat disse er de hver for sig symmetriske.
Brachiopoder har på begge sider af munden armformede fangarme. De største af nutidens levende arter opnår en skalbredde op til syv centimeter, de største fossilskaller har en bredde ca. 30 centimeter.
Armføddinger er kendt som fossiler siden den nedre Kambrium for ca. 530 millioner år siden. Indtil i dag er der fundet fossiler fra mere end 30.000 uddøde arter, der er indordnet i ca. 4.000 slægter.

Kendetegn 

Armfødderne opnår som regel en skalstørrelse på på maksimal 5 centimeter, men fossile arter kan kan blive op til 30 cm store og ved arterne Atremata og Lingula kan stilken ligeledes opnå en længde på 30 centimeter. Armføddernes almindeligste kendetegn er den todelte skal, som bliver underdelt i en dorsal- og i en ventralskal. Særlig de fossile skaller kan have forskellige former. En del armfødder sidder i en del af deres liv fast ved en stilk, der kan gå igennem et hul i spidsen af underskallen, der i reglen som et næb rager frem under overskallen; i andre tilfælde går stilken mellem de 2 skaller. I reglen består skallernes hovedmasse af kulsur kalk, sjælden er de tyndere og består af kitin; de afsondres fra ydersiden af et par store, i randen ofte børstebesatte, kappeblade som ligner muslingernes.

Klassifikation 
Armfødder deles i to grupper: Testicardines har hængsel og støtteapparat for armene, men mangler gat; hertil hører blandt andet Terebratulina og Magellania (Waldheimia). Arter af slægterne Terebratula og Rhynchonella er almindelige i vore kridtlag; helt uddøde er Spirifer og mange andre slægter. Til Ecardines hører den fastsiddende Crania og Lingula med en meget lang muskuløs, i et sandrør stikkende stilk; denne slægt træffes allerede i de kambriske lag.

Ekstern henvisning 
 Hver periode sin art bracchiopod
 Ækvator fundet på Grønland. Videnskab.dk

Dyr
Fossiler
Palæozoikum
Bjergmandstro

Bjerg-Mandstro (Eryngium campestre) er en flerårig, urteagtig plante med en opret, tæt forgrenet vækst. Bjerg-Mandstro vokser spredt på lysåbne, tørre og varme voksesteder med et ringe indhold af kvælstof.

Beskrivelse 
Stænglerne er runde i tværsnit og helt hårløse. Bladene er spredtstillede og hele med en aflang til håndformet vækst og fjersnitdelte eller snitdelte. Blomstringen foregår i juni-juli, hvor man finder blomsterne samlet i endestillede stande. De enkelte blomster er grønligt-hvide, rørformede og frugtbare. Frugterne er nødder.

Rodsystemet består af en jordstængel, der når indtil 2 m ned, en kraftig pælerod og mange, trævlede siderødder.

Højde x bredde og årlig tilvækst: 0,50 x 0,50 m (50 x 50 cm/år). Målene kan bruges til beregning af planteafstande i fx haver.

Hjemsted 

Bjerg-Mandstro vokser spredt på lysåbne, tørre og varme voksesteder med et ringe indhold af kvælstof. Arten tilhører plantesamfundet Festuco-Brometea. 

På Siegendorfer Puszta ved Neusiedler See i det nordlige Burgenland, Østrig, findes arten på svagt sur silikatbund sammen med bl.a. Aks-Ærenpris, Kattefod, Kløvplade, Dianthus pontederae (en art af Nellike), Eng-Rottehale, Festuca valesiaca, Hare-Kløver, Håret Høgeurt, Iris humilis,Iris humilis, Iris humilis, Jord-Star, Kugle-Jupiterskæg, Lancet-Vejbred,Silene otites (en art af Limurt), Spinkel Kambunke, Thesium linophyllon (en art af Nålebæger) og Ædel-Kortlæbe

Kilder og henvisninger

Tørketålende planter
Grønne blomster
Udpining

Udpining er et problem i jordbruget – noget der sker med jorden hvis man f.eks. planter den sammen afgrøde på den samme mark flere gange efter hinanden, så jorden kommer til at mangle nogle stoffer som f.eks. natrium, fosfor og kalium, dette kan dog modvirkes ved at plante en anden afgrøde og gøde jorden med f.eks. NPK-gødning. 

Jordbrug
City by the Sea

City by the Sea er en amerikansk dramafilm fra 2002 med Robert De Niro, James Franco, Eliza Dushku, Frances McDormand og William Forsythe i hovedrollerne. Den omhandler en families problemer om egensindig ungdom og sat mod en mand, der prøver at bryde fri fra sin fortid.Den blev instrueret af Michael Caton-Jones. Den er baseret på en historie af Vincent LaMarca.

Handling 
Vincent LaMarca (Robert De Niro) er veteran og dedikeret til sit job som politibetjent i New York og søn af en henrettet morder. Mens hans far ikke havde til hensigt at dræbe barnet han kidnappede, høster hans søn alligevel ry og beslutter at være så god, at han er hævet over kritik. Men i en sag, hvor hans narkomisbrugende søn Joey (James Franco) viser sig som en mistænkt bliver intet som det samme. Siden skilsmissen med sin kone, har forholdet mellem LaMarca og hans søn været alt andet end godt. Vincent flyttede fra Long Beach på Long Island for anonymitet Manhattan og holdt alle på afstand, selv hans søn. Mordundersøgelsen trækker ham tilbage til Long Beach, hvor LaMarca smærtefulde tidligere bekendter venter på ham.

Medvirkende (udvalgt) 
 Robert De Niro – Vincent LaMarca 
 Frances McDormand – Michelle 
 James Franco – Joey LaMarca 
 Eliza Dushku – Gina 
 William Forsythe – Spyder 
 Anson Mount – Dave Simon

Eksterne henvisninger 
 Warnerbros.com – City by the Sea
 

Amerikanske film fra 2002
Dramafilm fra USA